- Hindi News
- National
- हाई स्पीड कार ने पहले मोपेड को मारी टक्कर फिर बाइक को लिया चपेट में, दो लोग घायल
हाई स्पीड कार ने पहले मोपेड को मारी टक्कर फिर बाइक को लिया चपेट में, दो लोग घायल
जीई रोड पर लगातार हादसे हो रहे हैं। सोमवार को तेज रफ्तार कार ने पहले मोपेड सवार को टक्कर मारी, इसके बाद अनियंत्रित होकर डिवाइडर क्रास अपोजिट साइड से आ रहे बाइक सवार को चपेट में ले लिया। इस हादसे में दो लोगों को चोटें आई। वहीं कार का आरोपी चालक मौके से भाग निकला। घायलों को तत्काल संजीवनी एक्सप्रेस से मेडिकल हास्पिटल लाया गया। इधर पुलिस ने आरोपी चालक के खिलाफ धारा 279, 337 के तहत मामला कायम कर लिया है।
पुलिस अधिकारियों से मिली जानकारी के अनुसार सुबह तकरीबन 10 बजे मोपेड सवार विक्रांत वैष्णव राजनांदगांव शहर की तरफ आ रहा था। तभी पीछे से आ रही कार (सीजी 04 केएजे 7907) ने उसे टक्कर मार दी। इसमें विक्रांत सीधे रोड पर जा गिरा और उसके सिर पर गहरी चोंटें आई। इसके बाद भी कार की स्पीड कंट्रोल नहीं हुई और वह डिवाइडर को क्रास करती हुई दूसरी साइड पर पहुंच गई और वहां बाइक सवार चतुर साहू को चपेट ले ली। इसमें चतुर भी घायल हो गया। आसपास के लोगों ने घायलों को तत्काल हास्पिटल पहुंचाया। लेकिन मौका पाकर आरोपी चालक वहां भाग निकला। पुलिस कार के नंबर के आधार पर जांच कर पतासाजी कर रही हे।
राजनांदगांव. इंदामरा मोड के पास पहुंचा हादसा, चकनाचूर हुई कार।
tgl_Latn sot_Latn hin_Deva hin_Deva hin_Deva hin_Deva hin_Deva